‘ไทยพาณิชย์’ ขายกองหุ้นกู้ ล็อกลงทุนยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บลจ.ไทยพาณิชย์ ส่งกองทุนหุ้นกู้เอกชน อายุ 3 ปี 7 เดือน จ่าย 3.40% ต่อปี พร้อมกองพันธบัตรไทยเกาหลีให้เลือกลงทุน
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมเสนอขายกองทุนเปิดไทยพาณิชย์ตราสารหนี้ 3Y7M (SCB Fixed Income 3Y7M) อายุประมาณ 3 ปี 7 เดือน มูลค่า 4,000 ล้านบาท เน้นลงทุนในหุ้นกู้เอกชนชั้นดี ระหว่างวันที่ 1925 ก.พ.นี้ 
กองทุนจะลงทุนในหุ้นกู้เอกชนคุณภาพชั้นดีอันดับเครดิตตั้งแต่ระดับ BBB+ ขึ้นไป จำนวน 4 บริษัท ได้แก่ บริษัท แลนด์ แอนด์ เฮ้าส์ (LH) บริษัท โรงแรมเซ็นทรัลพลาซา (CENTEL) บริษัท แสนสิริ (SIRI) และบริษัท เอเชี่ยนพร็อพเพอร์ตี้ ดีเวลลอปเม้นท์ (AP) โดยลงทุนบริษัทละ 25% คาดว่าให้ผลตอบแทนเฉลี่ยประมาณ 3.40% ต่อปี โดยบริษัทจะจ่ายผลตอบแทนทุก 3 เดือน 
นอกจากนี้ บริษัทอยู่ระหว่างขายกองทุนที่ลงทุนในตราสารหนี้ระยะสั้นไม่เกิน 1 ปี ทั้งในประเทศและต่างประเทศจนถึงวันที่ 22 ก.พ.นี้ ได้แก่ กองทุนเปิดไทยพาณิชย์พันธบัตรรัฐบาล 3M29 (SCBGB3M29) อายุ 3 เดือน มูลค่า 2,000 ล้านบาท ผลตอบแทนประมาณ 0.85% ต่อปี กองทุนเปิดไทยพาณิชย์พันธบัตรรัฐบาล 12M23 (SCBGB12M23) อายุ 12 เดือน มูลค่า 1,000 ล้านบาท ผลตอบแทนประมาณ 1.20% ต่อปี 
กองทุนที่ลงทุนในพันธบัตรรัฐบาลเกาหลีใต้มูลค่ากองทุนละ 2,000 ล้านบาท คือ กองทุนเปิดไทยพาณิชย์ ฟอร์เรน โนท 6M42 (SCBFRN6M42) อายุ 6 เดือน มูลค่า 2,000 ล้านบาท ผลตอบแทน 1.35% ต่อปี กองทุนเปิดไทยพาณิชย์ ฟอร์เรน โนท 1Y39 (SCBFRN1Y39) อายุ 1 ปีมูลค่า 2,000 ล้านบาท ผลตอบแทน 1.90% ต่อปี และวันที่ 1824 ก.พ.นี้เปิดขายกองทุนเปิดไทยพาณิชย์ ฟอร์เรน โนท 1Y6M6 (SCBFRN1Y6M6) อายุ 1 ปี 6 เดือน มูลค่า 2,000 ล้านบาท ผลตอบแทน 2% ต่อปี